Allied Command Operations
        
         (ACO)
Store norske leksikon,Samfunn,Forsvar og sikkerhet,Internasjonalt militært samarbeid,Internasjonale militære organisasjoner,NATO
ACO, Allied Command Operations, er en av to strategiske kommandoer på toppen av NATOs militære kommandostruktur. Den andre er Allied Command Transformation (ACT).
ACO har ansvaret for planlegging og gjennomføring av alliansens operasjoner. ACOs overordnede mål er å bidra til alliert forsvar og sikkerhet ved å opprettholde integriteten til alliansens territorium, beskytte havets frihet og økonomiske livsstil, og bevare eller gjenopprette sikkerheten til sine medlemmer.ACO ledes av SACEUR og hovedkvarteret SHAPE i Casteau utenfor Mons, Belgia.ACO består at hovedkvarter og støtteelementer på både strategisk, operasjonelt og taktisk nivå. SHAPE utgjør det strategiske nivået. På operasjonelt nivå er tre stående fellesoperative hovedkvarter: Joint Force Command Brunssum (JFCBS) i Nederland, Joint Force Command Naples (JFCNP) i Italia og Joint Force Command Norfolk (JFCNF) i Virginia, USA. Disse har ansvar for å gjennomføre Natos fellesoperasjoner (det vil si operasjoner hvor styrker fra flere forsvarsgrener er involvert). Det taktiske nivået består av en landkomponent (Headquarters Allied Land Command (HQ LANDCOM), Izmir, Tyrkia; en maritim komponent (Headquarters Allied Maritime Command (HQ MARCOM), Northwood, Storbritannia; og en luftkomponent (Headquarters Allied Air Command (HQ AIRCOM), Ramstein, Tyskland.HQ AIRCOM (Ramstein) støttes av Combined Air Operations Centres (CAOC) i Torrejon, Spania and i Uedem, Germany, og av Deployable Air Command and Control Centre (DACCC) i Poggio Renatico, Italia.I tillegg støttes ACO av Natos Communication and information systems (CIS) Group. Les mer i Store norske leksikon NATO